| Gaivota pequena |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Laridae |
| Xénero: | *Hydrocoloeus*Kaup, 1829 |
| Especie: | *H. minutus* |

 |
| Nome binomial |
| *Hydrocoloeus minutus*(Pallas, 1776, ríos de Siberia) |
| Distribución da H. minutusDistribución da *H. minutus*Distribución da *H. minutus* |
| Sinonimia |
| *Larus minutus* Pallas, 1776 |

 *Hydrocoloeus minutus*
A **gaivota pequena** (*Hydrocoloeus minutus*) é unha ave pertencente á familia dos láridos.

Características
---------------

Cría en colonias pequenas próximas a cursos de auga doce. Aliméntase na superficie da auga ou caza pequenos insectos voando. O niño adoita localizarse entre a vexetación. É unha gaivota moi pequena, que se move con movementos rápidos. En voo pódese chegar a confundir cun carrán. Os individuos tardan tres anos en acadar a plumaxe de adulto. Esta plumaxe caracterízase sobre todo pola cabeza, peteiro e ollo completamente negros.

Distribución e migracións
-------------------------

Cría no norte de Rusia, na Siberia Occidental, Finlandia e puntos illados de Escandinavia e dos países do Báltico. Tamén cría en puntos illados do mar Negro e do mar de Azov. Recentemente tense documentado a cría na provincia canadense de Ontario. Os individuos do Báltico adoitan migrar en xullo, desprazándose por todo o mar do Norte e a canle da Mancha. Estas aves invernan por toda a costa atlántica de Europa Occidental e chegan ata o golfo da Guinea. As aves do leste de Europa e Rusia migran cara ó sur e invernan en África. Existe unha terceira tendencia migratoria, de menor importancia, de aves que se desprazan polos ríos da Europa Central, invernando nas costas do Mediterráneo Occidental e Central, tanto nas ribeiras europeas coma nas africanas. Na primavera prodúcese a migración contraria que adoita ocorrer entre os meses de marzo e maio.

### En Galicia

É unha ave escasa e de distribución irregular. Máis frecuente na migración invernal, con citas entre os meses de novembro e xaneiro. A migración primaveral é aínda máis escasa, con citas históricas entre os meses de marzo e maio. As citas limítanse ás provincias de Coruña e Pontevedra, téndose localizado en portos pesqueiros e lagoas costeiras.

Notas
-----

1. ↑  Butchart, S.; Symes, A. (2012). "*Hydrocoloeus minutus*". *Lista Vermella da IUCN* (IUCN) **2012**: e.T22694469A38866773. Consultado o 30 de abril de 2016.
2. ↑  Xosé M. Pernas Patiño, Carlos Pedreira López, Calros Silvar (2004). *Guía das aves de Galicia*. Baía Edicións. p. 240.
3. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 08 de novembro de 2017. Consultado o 14 de xullo de 2016.
4. 1 2 3 4 5  Svensson, Lars (2010). *Guía de aves: España, Europa y región mediterránea*. Ediciones Omega. ISBN 978-84-282-1533-6.
5. 1 2 3 4 5 6 7  Paterson, Andrew M. (1997). *Las aves marinas de España y Portugal*. Lynx Edicions. ISBN 84-87334-21-0.

|  |  |
| --- | --- |
| Identificadores taxonómicos | 
* ADW: Larus\_minutus
* Avibase: F89FD6E3A367C008
* BirdLife: 22694469
* Dyntaxa: 100072
* eBird: litgul
* Fossilworks: 368002
* GBIF: 6065841
* GNAB: little-gull
* IBC: ID
* iNaturalist: 144512
* IRMNG: 11822290
* ITIS: 824065
* IUCN: 22694469
* NBN: NHMSYS0021053536
* NCBI: 559175
* SeaLifeBase: 75072
* Soortenregister: 139319
* TAXREF: 534748
* WoRMS: 567449
* Xeno-canto: Hydrocoloeus-minutus

 |

|  |  |
| --- | --- |
| Identificadores | 
* UMLS: C0325877

 |